b'\n_START_ARTICLE_\nKLM\n_START_SECTION_\nHistoria\n_START_PARAGRAPH_\nL\xc3\xa4hde:_NEWLINE_KLM:n on perustanut 7. lokakuuta 1919 Albert Plesman. KLM on maailman vanhin yht\xc3\xa4jaksoisesti samalla nimell\xc3\xa4 toiminut lentoyhti\xc3\xb6. Yhti\xc3\xb6n ensimm\xc3\xa4inen lento tapahtui 17. toukokuuta 1920 Lontoosta Amsterdamiin. Perustamisvuonna yhti\xc3\xb6 kuljetti 440 matkustajaa ja 22 tonnia rahtia, ja 1926 KLM jo liikenn\xc3\xb6i Amsterdamiin, Rotterdamiin, Brysseliin, Pariisiin, Lontooseen, Bremeniin, K\xc3\xb6\xc3\xb6penhaminaan ja Malm\xc3\xb6h\xc3\xb6n, ja se lensi reitit Fokkerin F2- ja F.III-koneilla._NEWLINE_KLM:n kasvu jatkui niin, ett\xc3\xa4 vuonna 1930 yhti\xc3\xb6 kuljetti 15\xc2\xa0143 matkustajaa. 1940-luvulla yhti\xc3\xb6 oli ainoa siviili-ilmailualan yhti\xc3\xb6, jolla oli laivastossaan Douglas DC-5 -koneita. 1946 yhti\xc3\xb6 avasi ensimm\xc3\xa4isen\xc3\xa4 eurooppalaisena lentoyhti\xc3\xb6n\xc3\xa4 reitin Pohjois-Amerikkaan, kun yhti\xc3\xb6 aloitti lennot New Yorkiin._NEWLINE_1950-luvulla yhti\xc3\xb6n perusti uudet reitit, jotka suuntautuivat Aasiaan. Vuonna 1950 yhti\xc3\xb6 kuljetti 356\xc2\xa0069 matkustajaa. Ensimm\xc3\xa4isen Douglas DC-8 -koneen se sai k\xc3\xa4ytt\xc3\xb6\xc3\xb6ns\xc3\xa4 1960. Vuonna 1966 laivastoon hankittiin my\xc3\xb6s useita Douglas DC-9 -koneita. Boeing 747 -sarjan koneita yhti\xc3\xb6 hankki laivastoonsa 1971. _NEWLINE_Siihen asti maailman ilmailun pahin lentoturma sattui 27. maaliskuuta 1977, kun KLM:n lento 4805 ja Pan Amin lento 1736 t\xc3\xb6rm\xc3\xa4siv\xc3\xa4t Los Rodeosin lentoasemalla Teneriffalla. Kaikki KLM:n koneen 234 matkustajaa ja 14 miehist\xc3\xb6n j\xc3\xa4sent\xc3\xa4 saivat surmansa._NEWLINE_Vuonna 1980 KLM kuljetti 9\xc2\xa0715\xc2\xa0069 matkustajaa. Se osallistui 1980-luvun aikana Boeing 747 -koneen suunnitteluun ja kehitt\xc3\xa4miseen. 1990 yhti\xc3\xb6 kuljetti 16 miljoonaa matkustajaa, joten matkustajam\xc3\xa4\xc3\xa4r\xc3\xa4 l\xc3\xa4hes kaksinkertaistui kymmeness\xc3\xa4 vuodessa. Hein\xc3\xa4kuussa 1995 yhti\xc3\xb6 aloitti laivaston mittavan uusimisprojektin ja hankki muun muassa Boeing 767-300ER -koneita._NEWLINE_Kaikki Boeing 767- ja Boeing 747-300 -koneet korvattiin vuonna 2002 Boeing 777-200ER -koneilla ja Airbusin valmistamilla A330-200-koneilla. Ensimm\xc3\xa4inen Boeing 777 -kone tuli 25. lokakuuta 2003 ja ensimm\xc3\xa4isen Airbus A330 -koneensa 25. elokuuta 2005. Vuonna 2008 yhti\xc3\xb6 kuljetti 23,4 miljoonaa matkustajaa.\n_START_SECTION_\nBiopolttoaineet\n_START_PARAGRAPH_\nKLM on tehnyt kokeiluja biopolttoaineilla, jotta lentojen hiilidioksidip\xc3\xa4\xc3\xa4st\xc3\xb6j\xc3\xa4 saataisiin v\xc3\xa4hennetty\xc3\xa4. Yhti\xc3\xb6 aloitti 8. maaliskuuta 2013 viikottaisen lennon New Yorkista Amsterdamiin, jolla k\xc3\xa4ytet\xc3\xa4\xc3\xa4n osittain ruuanvalmistuksessa k\xc3\xa4ytetyst\xc3\xa4 \xc3\xb6ljyst\xc3\xa4 valmistettua biopolttoainetta. Yhti\xc3\xb6n ilmoituksen mukaan lento tuottaa 24 tonnia v\xc3\xa4hemm\xc3\xa4n hiilidioksidia kuin normaali lento. Biopolttoainetta k\xc3\xa4ytetiin kuuden kuukauden ajan. Seuraavana vuonna 20 Arubaan ja Bonaireen suuntautunutta lentoa k\xc3\xa4yttiv\xc3\xa4t osittain biopolttoainetta. Lennoilla k\xc3\xa4ytettiin yksil\xc3\xb6llisesti maalattua Airbus A330-203 -lentokonetta PH-AON.'